lv lv lv en lv lv sl lv lv lv lv lv lv lv lv lv lv lv lv lv lv lv lv lv lv lv ru en lv en lv lv lv lv lv lv lv lv lv lv lv lv lv lv lv nb lv lv
Rīgas Tehniskā Universitāte aicina uz Lielo izlaidumu un absolventu salidojumu! | Aglonas pagasta pārvalde
Preiļu Novada Aglonas pagasta portāls – jaunumi, ziņas, aktualitātes…
Rīgas Tehniskās universitātes (RTU) 155. jubilejas gadā pirmo reizi Latvijas un RTU vēsturē 30. jūnijā plkst. 14 «Arēnā Rīga» notiks vienots visu deviņu RTU fakultāšu izlaidums, vienkopus pulcējot aptuveni 6000 apmeklētāju. Pēc izlaiduma plkst. 19 visi RTU/Rīgas Politehniskā institūta (RPI) absolventi mīļi gaidīti RTU Absolventu salidojumā, kas arī notiks «Arēnā Rīga».
RTU Lielais izlaidums – pirmais šāda mēroga un formāta pasākums Latvijā – šogad 30. jūnijā «Arēnā Rīga» tiek rīkots, lai jaunajiem absolventiem izlaidumu padarītu vēl īpašāku, svinīgāku un atmiņā paliekošu. Pasākuma ģenerālsponsors – AS «Latvenergo».
«Rīgas Tehniskā universitāte ir kļuvusi par vadošo un studentu skaita ziņā lielāko augstākās izglītības iestādi Latvijā, visā pasaulē iegūstot jaunus partnerus, kuri ir gatavi sadarboties projektu realizācijā, studentu apmaiņā un kopīgu studiju programmu veidošanā. Pasākums tiek organizēts tā, lai tas paliktu atmiņā ne tikai pašiem absolventiem un viņu tuviniekiem, bet ikvienam, kurš jūt savu piederību RTU,» saka RTU rektors akadēmiķis Leonīds Ribickis.
RTU Lielajam izlaidumam būs trīs daļas – svinīgā daļa, diplomu pasniegšanas ceremonija, kad uz deviņām mazām skatuvēm RTU fakultāšu absolventi vienlaicīgi saņems diplomus, un nobeigumā – RTU Absolventu salidojums.
Izlaidumam nepieciešams reģistrēties portālā www.ekase.lv.
RTU Absolventu salidojums sāksies plkst. 20 (ieeja – no plkst. 19), un tajā mīļi gaidīti gan jaunie absolventi un viņu viesi, gan tie, kuri RTU/RPI absolvējuši agrāk. Lai piedalītos salidojumā, nepieciešams iegādāties ieejas biļetes www.ekase.lv vai t/c «Spice» informācijas centrā. Šā gada absolventiem ieejas biļetes cena salidojumā ir 5 EUR, RTU Absolventu asociācijas biedriem, darbiniekiem, studentiem un pensionāriem (uzrādot statusu apliecinošu dokumentu) – 10 EUR, pārējiem – 15 EUR.
Pasākuma temats – lidojums. Katrai fakultātei būs sava satikšanās zona. Par svētku noskaņu un muzikāli izklaidējošiem priekšnesumiem rūpēsies grupa  «DaGamba», būs tematiskas atrakcijas, dejas grupas «Zelta vilks» muzikālajā pavadījumā, bet vakara noslēgumā ar labu mūziku salidojuma dalībniekus izklaidēs DJ Toms Grēviņš. Pasākuma norises vietā darbosies kafejnīcas un būs iespēja rezervēt vietu saviesīgām sarunām galdiņu zonās. Ienest līdzņemtu ēdienu un dzērienus «Arēnā Rīga» nevarēs.
Vairāk informācijas par RTU Lielo izlaidumu un salidojumu – rtu.lv.
RTU ir moderna un dinamiska universitāte. Šajā studiju gadā RTU mācās viskuplākais studentu skaits Latvijā – 15 000. RTU pirmsākumi rodami Rīgas Politehnikumā, kas darbu sāka 1862. gada 14. oktobrī.
Pielikumā Lielā izlaiduma un salidojuma vizuālais materiāls.
Informāciju sniedza Dita Arāja
Ārējās komunikācijas nodaļas vadītāja
Kaļķu iela 1-303, Rīga
Saskaņā ar ART tīmekļa vietne aglona.lv no 2022. gada 1. janvāra netiks uzturēta!
Ziemassvētku un Jaunā gadabrīvdienās gaidāmas izmaiņas vairāk nekā 400 reģionālo autobusu maršrutu
Vakcinācijas pret Covid-19 autobuss 21. decembrī būs Preiļu novada pagastos
“Stāsts, kas gribēja kļūt par tavu grāmatu”: “Liels un mazs” aicina iepazīties ar 2021. gadā izdotajām bērnu grāmatām video lasījumos
Nolietotu elektropreču bezmaksas utilizācija
© 2022 Aglonas pagasta pārvalde
Sīkdatņu politika Aglonas novada domes mājas lapā Mēs lietojam sīkdatnes (cookies-angļu.val.), lai nodrošinātu Jums labāku lietošanas pieredzi mūsu mājas lapā. Šīs sīkdatnes mēs izmantojam tikai statistikas vākšanas nolūkos, izmantojot Google Analytics; tās tiek glabātas 1 mēnesi.OkPrivātuma paziņojums